b'\n_START_ARTICLE_\nSyslog\n_START_PARAGRAPH_\nSyslog \xc3\xa9s un est\xc3\xa0ndard de facto per a l\'enviament de missatges de registre en una xarxa inform\xc3\xa0tica IP. Per syslog es coneix tant al protocol de xarxa com a l\'aplicaci\xc3\xb3 o biblioteca que envia els missatges de registre._NEWLINE_Un missatge de registre sol tenir informaci\xc3\xb3 sobre la seguretat del sistema, encara que pot contenir qualsevol informaci\xc3\xb3. Juntament amb cada missatge s\'inclou la data i hora de l\'enviament.\n_START_SECTION_\nProtocol\n_START_PARAGRAPH_\nEl protocol syslog \xc3\xa9s molt senzill: existeix un ordinador servidor executant el servidor de syslog, conegut com a syslogd (dimoni de syslog). El client envia un menut missatge de text (de menys de 1024 bytes)._NEWLINE_Els missatges de syslog se solen enviar per mitj\xc3\xa0 de UDP, per el port 514, en format de text pla. Algunes implementacions del servidor, com syslog-ng, permeten usar TCP en comptes d\'UDP, i tamb\xc3\xa9 ofereixen Stunnel perqu\xc3\xa8 les dades viatgen xifrades mitjan\xc3\xa7ant SSL/TLS._NEWLINE_Encara que syslog t\xc3\xa9 alguns problemes de seguretat, la seua senzillesa ha fet que molts dispositius ho implementen, tant per a enviar com per a rebre. Aix\xc3\xb2 fa possible integrar missatges de diversos tipus de sistemes en un sol repositori central.\n_START_SECTION_\nPrioritat\n_START_PARAGRAPH_\nLa prioritat \xc3\xa9s un nombre de 8 bits que indica tant el recurs (tipus d\'aparell que ha generat el missatge) com la severitat (import\xc3\xa0ncia del missatge), nombres de 5 i 3 bits respectivament. Els codis de recurs i severitat els decideix lliurement l\'aplicaci\xc3\xb3, per\xc3\xb2 se sol seguir una convenci\xc3\xb3 perqu\xc3\xa8 clients i servidors s\'entenguen.\n_START_SECTION_\nCap\xc3\xa7alera\n_START_PARAGRAPH_\nEl segon camp d\'un missatge syslog, la cap\xc3\xa7alera, indica tant el temps com el nom de l\'ordinador que emet el missatge. A\xc3\xa7\xc3\xb2 s\'escriu en codificaci\xc3\xb3 ASCII (7 bits), per tant \xc3\xa9s text llegible._NEWLINE_El primer camp, temps, s\'escriu en format Mmm dd hh:mm:ss, on Mmm s\xc3\xb3n les inicials del nom del mes en angl\xc3\xa8s, dd, \xc3\xa9s el dia del mes, i la resta \xc3\xa9s l\'hora. No s\'indica l\'any._NEWLINE_Just despr\xc3\xa9s ve el nom d\'ordinador (hostname), o l\'adre\xc3\xa7a IP si no es coneix el nom. No pot contenir espais, ja que aquest camp acaba quan es troba el seg\xc3\xbcent espai.\n_START_SECTION_\nText\n_START_PARAGRAPH_\nEl que queda de paquet syslog a l\'omplir la prioritat i la cap\xc3\xa7alera \xc3\xa9s el mateix text del missatge. Aquest inclour\xc3\xa0 informaci\xc3\xb3 sobre el proc\xc3\xa9s que ha generat l\'av\xc3\xads, normalment al principi (en els primers 32 car\xc3\xa0cters) i acabat per un car\xc3\xa0cter no alfanum\xc3\xa8ric (com un espai, ":" o "["). Despr\xc3\xa9s, ve el contingut real del missatge, sense cap car\xc3\xa0cter especial per a marcar el final.\n_START_SECTION_\nHist\xc3\xb2ria\n_START_PARAGRAPH_\nsyslog va ser desenvolupat per Eric Allman com a part del projecte Sendmail, inicialment (anys 1980) nom\xc3\xa9s per a aquest projecte. No obstant aix\xc3\xb2, es comprov\xc3\xa0 que era molt \xc3\xbatil, i altres aplicacions comen\xc3\xa7aren tamb\xc3\xa9 a usar syslog. Avui dia (2005), syslog est\xc3\xa0 present per defecte en quasi tots els sistemes Unix i GNU/Linux, i tamb\xc3\xa9 es troben diverses implementacions de syslog per a uns altres sistemes operatius, com Microsoft Windows._NEWLINE_\xc3\x89s ara, despr\xc3\xa9s de tants anys, quan syslog est\xc3\xa0 en proc\xc3\xa9s de convertir-se en est\xc3\xa0ndard, per a -entre altres coses- poder millorar la seguretat de les seues implementacions. IETF va assignar un grup de treball, i en 2001, es va documentar el seu funcionament en el RFC 3164 . L\'estandarditzaci\xc3\xb3 del contingut del missatge i de les diferents capes d\'abstracci\xc3\xb3 estan planificades per a 2006.'